als_Latn dik_Latn sag_Latn
Gjermania do t’i debojë refugjatët
Ministri i Brendshëm të Gjermanisë thotë se vendi i tij do t’i shpallë Kosovën, Shqipërinë dhe Malin e Zi si vende të sigurta dhe do t’i dëbojë refugjatët.
Politiko
E Enjte, 12 Shkurt 2015 | 23:00
0 Komente.
Ministri i Brendshëm të Gjermanisë, Thomas de Maiziere, ka deklaruar se Gjermania do të shpallë Kosovën, Shqipërinë dhe Malin e Zi si vende të sigurta dhe do të dëbojë refugjatët.
Por, kjo deklaratë ka shkaktuar kundërshtime të forta nga pala opozitare dhe organizatat e refugjatëve.
Nëse ky ligj do të miratohet, atëherë Gjermania do ta ketë më të lehtë të dëbojë azilkërkuesit nga këto vende të Ballkanit.
“Emigrimi masiv nga Kosova nuk vë në vështirësi vetëm sistemin gjerman të azilit, por shkakton gjithashtu ndikim shkatërrues për stabilitetin e Kosovës. 99% e azilkërkuesve kosovarë, nuk janë pranuar”, ka deklaruar Zëdhënësi i Ministrit të Brendshëm.
Ndërkohë pritet miratimi nga Këshilli Federal që Ministria e Brendshme të veprojë me procesin e kthimit të azilkërkuesve.
Kërkesa për të deklaruar Shqipërinë dhe Kosovën vende të sigurta të origjinës vijnë nga qendra e djathtë.
Në një deklaratë shtypi për Stuttgarter Zeitung, zv/kryetari i Partisë Demokristiane (CDU), Thomas Strobl, shton se edhe Mali i Zi duhet t’i bashkohet dy shteteve të tjera.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn